Behandling af ansøgninger til pulje for strategisk varmeplan 
Sagsfremstilling 
101.     Behandling af ansøgninger til pulje for strategisk varmeplan - Åbent 
  
  
SAGENS INDHOLD 
Byrådet har i forbindelse med vedtagelse af klimaplanens projektkatalog for 2014 – 2015 afsat en pulje på 100.000 
kr. i 2014. Disse midler skal anvendes til aktiviteter og projekter i forbindelse med udmøntning af den strategiske 
varmeplan. Det er vedtaget, at der er to støtteberettigede projektkategorier:  
 
 
1. Udarbejdelse af projekter, som er rettet mod nuværende individuelt forsynede områder. Denne type projekter 
indeholder ofte overvejelser om etablering af transmissionsledning fra nærved liggende fjernvarmeværk og/eller om 
etablering af satellitværker. Projektet kan ligeledes omhandle omlægning af varmeforsyningen til mindre 
klyngeliggende ejendomme.  
  
2. Udarbejdelse af udviklingsprojekter indenfor varmeforsyningsområdet i [adresse]. Denne type projekter 
indeholder ofte overvejelser om anvendelse af vedvarende energi (sol, vind, biogas, biomasse og lignende) eller om 
nabovarme, lagring af varme og inddragelse af overskuds- eller procesvarme o.l.  
  
Både borgere og varmeværker kan indsende ansøgninger til puljen. Borgerne kan ansøge om 100 % 
medfinansiering med et samlet maksimalt tilskud på 25.000 kr. pr. projekt, mens varmeværker kan ansøge om 50 % 
medfinansiering med et samlet maksimalt tilskud på 50.000 kr. pr. projekt. Det samme varmeværk kan ansøge til 
flere af hinanden uafhængige projektforslag.  
  
Ansøgningsfristen om støtte til udarbejdelse af projektforslag udløb 1. september 2014. 
  
Der er indenfor ansøgningsfristen indkommet to ansøgninger fra henholdsvis: 
· [adresse] 
· Villads Eriksen, [adresse] 
  
VURDERING 
Teknik og Kultur har vurderet de indkomne ansøgninger i henhold til ”Procedure for ansøgning om midler til 
projektstøtte” samt til det overordnede formål med den strategiske varmeplan. De indkomne ansøgninger er vedlagt 
 
Teknik- og 
Miljøudvalget 
9. oktober 2014 
Sagsnr. 710-2014-
50628 
Dok.nr. 710-2014-
213455 
Sagsbehandler 
DPMETH 
  
Tidl. politisk behandling 
BY, 27.05.14, pkt. 107 
Forventet sagsgang 
TM-U 
Lovgrundlag 
  
i bilag. 
  
[adresse] har ansøgt om midler til udarbejdelse af et projektforslag for konvertering af landsbyerne 
[adresse] og Vitten fra individuel forsyning til fjernvarme. De to landsbyer er i dag individuelt forsynet med oliefyr, 
elvarme, varmepumper og fastbrændsel, herunder træpiller og flis.  Projektet omfatter: 
  
· 33 boliger i [adresse] 
· fem boliger langs Vittenvej 
· 60 boliger i [adresse] 
· erhvervsvirksomheden Ib Lund i [adresse] 
· lokalplan 346 i [adresse] med 36 boliger. 
  
Den samlede forventede konvertering i projektet er 3.196 MWh/år. Den fremtidige varmeforsyning til området kan 
dækkes af Hinnerup Fjernvarmes nuværende produktions kapacitet, hvilket betyder at langt størstedelen af 
varmeproduktionen vil være baseret på CO2-neutral biomasse i form af halm og flis. Den forventede CO2-reduktion 
vil være på ca. 500 ton, set over 20 år. Der er i ansøgningen forudsat tilslutningspligt i [adresse] og Vitten for at sikre 
tilslutning inden for ni år.  
  
Den samlede udgift for udarbejdelse af projektforslag for [adresse] og Vitten er 39.600 kr. ekskl. moms. Hinnerup 
Fjernvarme har ansøgt om 50 % medfinansiering af projektforslaget, svarende til 19.800 kr. ekskl. moms. 
  
Teknik og Kultur har vurderet, at projektet bidrager til fremme af aktiviteter i individuelt forsynede områder. Projektet 
er ligeledes i overensstemmelse med den strategiske varmeplans mål om udbredelse af en effektiv 
fjernvarmeforsyning baseret på CO2-neutrale brændsler og projektet vil bidrage til udfasning af oliefyr i [adresse] og 
Vitten. Endelig understøtter projektet Favrskov Kommunes projekt ”Energi i lokalsamfund”, hvor der blandt andet 
vurderes på en mulig fælles varmeforsyning i Vitten.  
  
Villads Eriksen, [adresse]. Solvarmeanlægget vil blive koblet op sammen med eksisterende varmekilde og vil bidrage til varmt 
brugsvand og rumopvarmning. Den forventede CO2-reduktion er beregnet til at være 0,48 ton CO2 pr. år.  
  
Den samlede udgift for etablering af solvarmeanlægget er 73.351 kr. Villads Eriksen har ansøgt om 25.000 kr. 
Begge beløb er inkl. moms. 
  
Teknik og Kultur har vurderet, at projektet er rettet mod en enkelt individuelt forsynet ejendom og ikke et individuelt 
forsynet område. Projektet vurderes derfor at falde udenfor puljen. Vurderingen af projekter for individuelt forsynede 
områder er beskrevet i forbindelse med den politiske vedtagelse af puljen, men fremgår dog ikke tydeligt af selve 
ansøgningsproceduren, som blev udarbejdet efter vedtagelse af puljen, hvorfor ansøger kan have fået den 
opfattelse, at hans projekt kunne opnå støtte. Informationerne om ansøgning til puljen er på den baggrund ændret. 
  
  
INDDRAGELSE/KOMMUNIKATION 
Favrskov Kommune har annonceret muligheden for at ansøge puljen i Favrskov Posten samt på kommunes 
hjemmeside. Desuden er orientering om puljen sendt direkte til varmeværkerne i [adresse].  
  
Puljen har ligeledes været omtalt på et møde mellem varmeværker og Favrskov Kommune 13. maj 2014. 
  
Endvidere er ”Procedure for ansøgning om midler til projektstøtte” udarbejdet. Proceduren udgør [adresse] 
Kommunes administrationsgrundlag for den strategiske varmeplan. 
  
ØKONOMISKE KONSEKVENSER 
I klimaplanens projektkatalog for 2014 – 2015 er der afsat en pulje på 100.000 kr. i 2014 til øvrige aktiviteter og 
projekter i forbindelse med udmøntning af den strategiske varmeplan.  
  
INDSTILLING 
Teknik- og kulturdirektøren indstiller til Teknik- og Miljøudvalget  
  
1.   At [adresse] bevilliges det ansøgte beløb på 19.800 kr. ekskl. moms til udarbejdelse af projektforslag 
for [adresse] og Vitten.  
2.   At der ikke gives tilskud til et individuelt solvarmeanlæg på ejendommen [adresse].  
3.   At ikke forbrugte midler i den vedtagne pulje overføres til budgettet i 2015, hvor der på ny annonceres efter 
projekter. 
  
  
BESLUTNING 
  
Bilag 
  
  
  
  
Teknik- og Miljøudvalget, 9. oktober 2014: 
Fraværende: Stefan Petersen 
  
Stefan Petersen anmodede Teknik- og Miljøudvalget  om at få sin habilitet i sagen vurderet. Teknik- og 
Miljøudvalget erklærede Stefan Petersen inhabil i sagen. Stefan Petersen deltog ikke i behandlingen af 
punktet. 
  
Godkendt. 
Ansøgning fra [adresse] vedr. om 
Vitten og [adresse] 
710-2014-213453 
Ansøgning fra Villads Eriksen 
710-2014-213451 
Tilbud, Dan Schultz 
710-2014-213450 
Fakta om anlæg v. Villads Eriksen 
710-2014-213449 
Procedure for ansøgning om midler til 
projektstøtte 
710-2014-215000 
